|  |  |  |  |  |  |
| --- | --- | --- | --- | --- | --- |
| **Rapporterende enhet:** | **Helsam** | **Rapportert av:** | **Terje P. Hagen**  **Knut Tore Stokke** | **Periode:**  **T3 - 2020** |  |

# Ledelsesvurdering 3. tertial 2020 Helsam

### Vurdering av økonomisk utvikling

Den økonomiske situasjonen ved Helsam er ikke vesentlig endret fra rapporteringen i forbindelse med innlevering av prognose 2021-25 i desember. De viktigste endringene er at det akkumulerte merforbruket basert på regnskapstall ble litt høyere enn da forventet (7,7 mill mot forventet 6,9 mill). I tiden etter forrige rapportering har instituttet i tillegg fått tilsagn på tre nye NFR-prosjekter og to kapasitetsbyggingsprosjekter finansiert av Norad. De nye prosjektene vil på kort sikt kunne bidra til en ytterligere positiv effekt fra den eksternfinansierte virksomheten inn i basisøkonomien.

Helsam har siste årene bestrebet seg på å holde kostnadene nede for å redusere merforbruket som fulgte i kjølvannet av fakultetets brå omlegging av fordelingsmodellen. Selv om det er betydelig treghet i omstillingen i enhver offentlig organisasjon og kanskje særlig universitetsorganisasjoner, så har instituttet etter hvert klart dette. Det høye merforbruket sammen med kravene om balanse ved utgangen av 5-årige langtidsperioder, gjør imidlertid at antall årsverk for en periode må presses under nivået for langtids likevekt. Helsam er nå på en slikt nivå. I følge beregninger av basisfinansierte årsverk ligger instituttet ved inngangen til 2021 8-9 årsverk lavere enn undervisningsbehovet tilsier, gitt at behov defineres ved fakultetets normer for undervisning. Inkluderes forskningsterminer i beregningene av behov er antall basisfinansierte årsverk 13-14 enheter lavere enn behovet. De største avvikene er ved Avdeling for helseledelse og helseøkonomi og Avdeling for samfunnsmedisin og global helse.

Den lave bemanningen i forhold til undervisningsbehovene skaper betydelig slitasje og vi opplever nå at fast ansatte søker seg til andre arbeidsgivere. Større kull både i medisinutdanningen og i helseøkonomi bidrar til å øke problemet og det er for tiden akutt fare for at forskningsmiljøene i økonomisk evaluering og i samfunnsmedisin faller sammen.

Både finansiering av flere studieplasser og eksepsjonelt god uttelling på søknader om nye forskningsprosjekter i 2020 vil imidlertid bedre situasjonen på lengre sikt. I figuren har vi illustrert forventet årsverksutvikling for faglig ansatte på basis per desember 2020 og sammenliknet med tilsvarende tall per desember 2019.

Den pressede situasjonen ved flere av avdelingene gjør imidlertid at Helsam nå vurderer en raskere opptrapping av basisfinansierte årsverk enn det som er lagt opp til i disse beregningene. Det vil i så fall kunne påvirke mulighetene for å komme i balansen ved utgangen av 5-årsperioden.

Dato: 25.1.2021

Terje P. Hagen Knut Tore Stokke  
instituttleder administrasjonssjef